Προκλήσεις στις πρακτικές μέτρησης Αρτηριακής Πίεσης σε παιδιά και εφήβους με παχυσαρκία
Creators: name: Ευριπίδου, Κλειώ Χάρη
Publisher: name: Aristotle University of Thessaloniki
Year: 2024
Subjects: Παχυσαρκία
Παιδιά
Έφηβοι
Αρτηριακή Πίεση
Υπέρταση
Περιχειρίδα
Obesity
Children
Adolescents
Blood Pressure
Hypertension
Cuff

description: Σκοπός: Ευρήματα από μελέτες σε ενήλικες ασθενείς, υποστηρίζουν ότι η χρήση κωνικών περιχειρίδων μπορεί να εξασφαλίσει πιο ακριβείς μετρήσεις αρτηριακής πίεσης (ΑΠ) σε ασθενείς με παχυσαρκία. Σκοπός της παρούσας μελέτης ήταν να διερευνηθεί η διαφορά στις μετρήσεις ΑΠ στον χώρο του ιατρείου, χρησιμοποιώντας τις κωνικές περιχειρίδες συγκρινόμενες με τις κλασικές κυλινδρικές περιχειρίδες σε παιδιά και εφήβους με παχυσαρκία. Σχεδίαση-Μέθοδοι: Πραγματοποιήθηκε αρχικά μια συστηματική ανασκόπηση της βιβλιογραφίας για ανάκτηση σχετικών δημοσιεύσεων που αφορούσαν πρακτικές στη μέτρηση της ΑΠ σε παιδιά και εφήβους με παχυσαρκία, συμπεριλαμβανομένης της χρήσης επικυρωμένων συσκευών. Ακολούθως, διενεργήθηκε μία μελέτη παρατήρησης, εντάσσοντας τελικά 37 ασθενείς, που επισκέφθηκαν τα Εξωτερικά Ιατρεία του Τμήματος Παχυσαρκίας, στην Παιδιατρική Κλινική του Πανεπιστημιακού Νοσοκομείου της Βαλένθιας. Για τις μετρήσεις ΑΠ ιατρείου χρησιμοποιήθηκε η συσκευή OMRON HBP-1320 (HBP-1320E). Η επιλογή της κατάλληλης περιχειρίδας έγινε ανάμεσα σε πέντε μεγέθη κωνικών περιχειρίδων και τρία μεγέθη κυλινδρικών, έπειτα από υπολογισμό της μέσης περιμέτρου βραχίονα (AC) του κάθε συμμετέχοντα. Αποτελέσματα: Η μέση ηλικία των συμμετεχόντων ήταν 11.8±2.5 έτη, ο μέσος δείκτης μάζας σώματος (BMI) ήταν 28.8±3.4 kg/m2, ενώ σε z-score 2.1±0.3, και η μέση περίμετρος βραχίονα (AC) ήταν 30.0±3.6 cm. Δεν αποδείχθηκε στατιστικά σημαντική διαφορά στις τιμές ΑΠ που καταγράφηκαν συγκρίνοντας τις δύο περιχειρίδες (η μέση διαφορά ΑΠ μεταξύ κυλινδρικής-κωνικής περιχειρίδας ήταν -0.22±6.55 mmHg για τη Συστολική ΑΠ (ΣΑΠ), 0.02±0.81 για την ΣΑΠ σε z-score, -0.70±4.95 mmHg για τη Διαστολική ΑΠ (ΔΑΠ) και -0.06±0.44 για την ΔΑΠ σε z-score). Η ανάλυση διενεργήθηκε εκ νέου εξαιρώντας τους ασθενείς με ηλικία &lt;9 ετών, εξασφαλίζοντας παρόμοια αποτελέσματα. Στατιστικά σημαντική θετική συσχέτιση ανευρέθηκε μεταξύ των μετρήσεων που καταγράφηκαν με τις κυλινδρικές και κωνικές περιχειρίδες, για την ΣΑΠ και ΔΑΠ, τόσο σε απόλυτες τιμές όσο και σε τιμές z-score (p-values&lt;0.001). Στην πολυπαραγοντική γραμμική ανάλυση παλινδρόμησης που ακολούθησε, η ελεύθερη λίπους μάζα αποδείχθηκε ανεξάρτητος προγνωστικός παράγοντας για την διαφορά ΣΑΠ σε z-score, μεταξύ των περιχειρίδων, με προσαρμογή για τους λοιπούς παράγοντες ηλικίας, BMI, περιμέτρου βραχίονα, περιμέτρου μέσης, περιμέτρου ισχίων, ύψους, βάρους και λιπώδους μάζας [β=0.142, 95%CI (-0.036, 0.319), p-value&lt;0.05]. Η ανάλυση Bland-Altman έδειξε καλή συμφωνία των μετρήσεων, με το 94.6% των τιμών ΑΠ για όλες τις μετρήσεις να βρίσκονται εντός των ορίων συμφωνίας, χωρίς να υπάρχει αναλογική μεροληψία (p-values&gt;0.05). Συμπεράσματα: Η χρήση κωνικών περιχειρίδων στις μετρήσεις ΑΠ ιατρείου, σε παιδιά και εφήβους με παχυσαρκία, ανέδειξε παρόμοιες τιμές ΑΠ, χωρίς να αποδεικνύεται η υπεροχή τους στην εξασφάλιση πιο ακριβών μετρήσεων. Παρόλο που η χρήση των κωνικών περιχειρίδων παρουσιάζεται σαν εναλλακτική πρακτική για τη μέτρηση ΑΠ ιατρείου σε παιδιατρικούς ασθενείς με παχυσαρκία, η αξιοπιστία τους πρέπει να επιβεβαιωθεί σε μεγαλύτερα δείγματα και διαφορετικές συνθήκες.
description: Objective: Findings from adult studies suggest that tronco-conical cuffs may provide more accurate blood pressure (BP) measurements in the population with obesity. The aim of the present study was to examine differences in office BP levels using conical cuffs compared to standard- shaped cylindrical cuffs in children and adolescents with obesity. Design and methods: A systematic literature review was initially performed to retrieve relevant published articles on practical issues regarding BP measurement in children and adolescents with obesity, including BP measuring device validation. Then, we conducted an observational study finally enrolling 37 children and adolescents with obesity, consequently recruited from the outpatient clinics of the Obesity Unit at General University Hospital Consortium of Valencia. The device used for the office BP measurements was OMRON HBP-1320 (HBP- 1320-E). Middle arm circumference (AC) was measured for all participants and the appropriate cuff size was selected among five sizes of cone-shaped cuffs and three regular cylindrical cuffs. Results: Mean participants’ age was 11.8±2.5 years, mean body mass index (BMI) was 28.8±3.4 kg/m2, mean BMI z-score was 2.1±0.3, and mean AC was 30.0±3.6 cm. There was no statistical significance in the mean difference in BP levels measured by cylindrical compared to conical cuffs (mean difference between cylindrical-conical cuff was -0.22±6.55 mmHg for SBP, -0.02±0.81 for SBP z-score, -0.70±4.95 mmHg for DBP, and -0.06±0.44 for DBP z-score). The analysis was repeated after excluding participants aged &lt;9 years old, showing similar results. A significant positive association was found between the measurements obtained by cylindrical and conical cuffs, in both SBP and DBP absolute and z-score values (p-values&lt;0.001). In multivariable linear regression, lean mass was found to be an independent predictor of the SBP z-score difference between the cuffs after adjustment for age, BMI, AC, waist circumference (WC), hip circumference (HC), height, weight, and fat mass, [β=0.142, 95%CI (-0.036, 0.319), p-value&lt;0.05]. Bland-Altman analysis showed good agreement, with 94.6% of the values for all BP measurements, lying between the limits of agreement. No proportional bias was detected (p-values&gt;0.05). Conclusions: The use of conical cuffs resulted in similar office BP levels in children and adolescents with obesity, suggesting no advantage in enhancing the accuracy of office BP measurement in these patients. Although conical cuffs may be considered an alternative for office BP measurements in children with obesity, their reliability should be confirmed in larger populations and different settings.